รัฐบาลไทย-ข่าวทำเนียบรัฐบาล-​นายกฯ ติดตามสถานการณ์อุทกภัย จ.อุบลฯ ย้ำรัฐบาลจะนำข้อมูลมาวางแผนแก้ปัญหา สั่งการพัฒนาระบบเตือนภัย แจ้งข่าวสาร ให้ตรวจสอบความมั่นคงโครงสร้าง เตรียมการช่วยเหลือประชาชน
วันศุกร์ที่ 6 ตุลาคม 2566
06/10/2566
​นายกฯ ติดตามสถานการณ์อุทกภัย จ.อุบลฯ ย้ํารัฐบาลจะนําข้อมูลมาวางแผนแก้ปัญหา สั่งการพัฒนาระบบเตือนภัย แจ้งข่าวสาร ให้ตรวจสอบความมั่นคงโครงสร้าง เตรียมการช่วยเหลือประชาชน
​นายกฯ ติดตามสถานการณ์อุทกภัย จ.อุบลฯ ย้ํารัฐบาลจะนําข้อมูลมาวางแผนแก้ปัญหา สั่งการพัฒนาระบบเตือนภัย แจ้งข่าวสาร ให้ตรวจสอบความมั่นคงโครงสร้าง เตรียมการช่วยเหลือประชาชน-ฟื้นฟูหลังประสบอุทกภัย
วันนี้ (6 ตุลาคม 2566) เวลา 13.20 น. ณ สํานักงานชลประทานที่ 7 อําเภอเมืองอุบลราชธานี จังหวัดอุบลราชธานี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประชุมติดตามสถานการณ์อุทกภัย พร้อมสั่งการเตรียมการป้องกันและแก้ไขปัญหาอุทกภัย โดยมีนายไชยา พรหมา รัฐมนตรีช่วยว่าการกระทรวงเกษตรและสหกรณ์ นางมนพร เจริญศรี รัฐมนตรีช่วยว่าการกระทรวงคมนาคม นายเกรียง กัลป์ตินันท์ รัฐมนตรีช่วยว่าการกระทรวงมหาดไทย และผู้บริหารหน่วยงานที่เกี่ยวข้องเข้าร่วมประชุม
นายชัย วัชรงค์ โฆษกประจําสํานักนายกรัฐมนตรีเปิดเผยว่า นายกรัฐมนตรีกล่าวมอบนโยบายว่า จังหวัดอุบลราชธานีสภาพบ้านเมืองประสบปัญหาน้ําท่วมซ้ําซากมาโดยตลอด ซึ่งได้รับทราบปัญหานี้มาตั้งแต่ก่อนจะเข้ามาสู่เวทีการเมืองว่าที่ผ่านมาจะแก้ไขแบบบูรณาการในระยะยาวไม่ได้ ซึ่งตนเองมีความเข้าใจและห่วงใยกับปัญหาที่หมักหมมมานาน และไม่สามารถแก้ไขได้ในระยะเวลาอันสั้น ที่ผ่านมาประเทศไทยพบน้ําท่วมที่จังหวัดแพร่และจังหวัดสุโขทัยเป็นจํานวนมาก โดยขณะนี้ได้ดําเนินการป้องกัน และอยู่ในช่วงเวลาของการเยียวยาและแก้ไขปัญหาที่เกิดขึ้น
นายกรัฐมนตรีกล่าวต่อไปว่า จังหวัดอุบลราชธานีน้ํากําลังจะเริ่มท่วม ซึ่งยังไม่ถึงฤดูกาลที่น้ําจะมามาก แม้น้ําจะเริ่มมาแล้วแต่ก็ไม่มากเท่ากับปีที่แล้ว ทั้งนี้ ทางสํานักนายกฯ และหน่วยงานที่เกี่ยวข้องก็มีข้อแนะนําในหลายข้อ โดยเฉพาะจังหวัดอุบลราชธานี เมื่อดําเนินการป้องกันไว้ก่อน ก็อาจจะไม่ทําให้เกิดวิกฤติได้ ซึ่งวิกฤตน้ําท่วมที่จังหวัดอุบลราชธานีไม่ใช่แค่เสียหายทางด้านเศรษฐกิจแต่เกี่ยวข้องกับทางด้านเกษตรกรรมอย่างมหาศาล รวมถึงสถานการณ์น้ําท่วมขังบางพื้นที่นานนับสัปดาห์ ทําให้เกิดความไม่ปลอดภัย ไม่สะดวกสบาย และมีโรคภัยไข้เจ็บที่จะตามมา
นายกรัฐมนตรีย้ํา รัฐบาลชุดนี้ตระหนักดีว่าสถานการณ์ดังกล่าวจะเกิดขึ้นต่อไปอีกเรื่อย ๆ ไม่ได้ แต่รัฐบาลเข้ามาบริหารจัดการได้ไม่ถึงเดือน ถือว่าเพิ่งจะได้เข้ามาทํางาน ดังนั้น การแก้ไขปัญหาจึงเป็นเรื่องการแก้ไขปัญหาเฉพาะหน้า ซึ่งได้มีการลงพื้นที่ติดตามดูสถานการณ์อุทกภัย โดยมีความเชื่อว่าการแก้ไขปัญหาระยะสั้นยังทําได้ดี ทําได้มากกว่าที่เคยมา และทําได้มากกว่าที่เป็นอยู่ เพื่อบรรเทาความเดือดร้อนให้กับประชาชน ซึ่งจะนําข้อมูลมาวางแผนโดยเฉพาะระยะสั้นทําอย่างไรไม่ให้ท่วมเหมือนปีที่แล้ว และให้น้ําท่วมน้อยลงไปเรื่อย ๆ
ภายหลังรับฟังบรรยายสรุปสถานการณ์จากหน่วยงานที่เกี่ยวข้อง นายกรัฐมนตรีกล่าวสั่งการว่า เมื่อสถานการณ์เกิดขึ้นแล้วต้องมีการแจ้งเตือนภัยในพื้นที่ ขอให้พัฒนาระบบเตือนภัยและแจ้งข่าวสาร รวมถึงตรวจสอบความมั่นคงของโครงสร้าง เตรียมการช่วยเหลือประชาชน เตรียมการฟื้นฟูหลังประสบอุทกภัย และรายงานความคืบหน้าให้รัฐบาลได้รับทราบ โดยส่วนตัวเชื่อมั่นและมีความหวังว่าระหว่างนี้จนถึงฤดูฝน ทุกคนทําเต็มที่แล้วหรือยัง และทําอย่างไรให้ท่วมน้อยที่สุดและระบายน้ําได้เร็วที่สุด ทั้งนี้ ในพื้นที่จังหวัดอุบลราชธานีสถานการณ์น้ําจะท่วมในช่วงต้นเดือนตุลาคม ดังนั้น จะต้องมาดูในเรื่องของมิติการระบายน้ําที่ต้องทําให้ดีขึ้น ต้องขอบคุณทุกคน และอยากให้ลองใช้วิธีการใหม่ ๆ ในการแก้ไขปัญหาดูบ้าง
ด้านนายเกรียง กัลป์ตินันท์ รัฐมนตรีช่วยว่าการกระทรวงมหาดไทย กล่าวเพิ่มเติมถึงการบริหารจัดการน้ําของจังหวัดอุบลราชธานีและในพื้นที่ภาคตะวันออกเฉียงเหนือว่า ต้องปรับเปลี่ยนวิธีการระบายน้ําโดยต้องเร่งระบายน้ําช่วงต้นฤดู คือตั้งแต่เดือนมิถุนายน เพื่อระบายน้ําออกจากเขื่อนใหญ่ในพื้นที่ ให้มีพื้นที่สามารถรองรับน้ําในฤดูฝน ซึ่งที่ผ่านมาเขื่อนใหญ่ ๆ ในภาคตะวันออกเฉียงเหนือกักเก็บน้ําไว้จํานวนมาก แต่ไม่สามารถระบายน้ําออกใช้เพื่อการเกษตรได้อย่างมีประสิทธิภาพ ทําให้เกิดน้ําท่วมซ้ําซากเมื่อถึงฤดูฝน